**Ministru kabineta rīkojuma projekta „Par valsts akciju sabiedrības “Latvijas gaisa satiksme” vispārējo stratēģisko mērķi” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta „Par valsts akciju sabiedrības “Latvijas gaisa satiksme” vispārējo stratēģisko mērķi” (turpmāk - Projekts) mērķis ir atbilstoši Publiskas personas kapitāla daļu un kapitālsabiedrību pārvaldības likuma (turpmāk – Likums) 1.panta pirmās daļas 18.punktam un 57.panta pirmās daļas 1.punktu noteikt valsts akciju sabiedrības “Latvijas gaisa satiksme” (turpmāk – Latvijas gaisa satiksme) vispārējo stratēģisko mērķi.Projekts stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma 57.pants nosaka, ka vidēja termiņa darbības stratēģiju izstrādā, ņemot vērā publiskas personas augstākās lēmējinstitūcijas noteiktos kapitālsabiedrības vispārējos stratēģiskos mērķus, savukārt Likuma 1.panta pirmās daļas 14.punkts nosaka, ka publiskas personas augstākā lēmējinstitūcija attiecībā uz valsts kapitāla daļu un kapitālsabiedrību pārvaldību ir Ministru kabinets. Saskaņā ar Likuma 1.panta pirmās daļas 18.punktā sniegto definīciju vispārējie stratēģiskie mērķi ir publiskas personas augstākās lēmējinstitūcijas noteikti kapitālsabiedrības mērķi, kurus publiska persona vēlas sasniegt ar līdzdalību kapitālsabiedrībā un kuri izriet no tiesību aktiem un politikas plānošanas dokumentiem. Saskaņā ar Likuma 7.panta pirmo daļu publiskai personai ne retāk kā reizi piecos gados ir pienākums pārvērtēt tās līdzdalību kapitālsabiedrībās. Šo prasību nepiemēro, ja likumā ir noteikts, ka attiecīgās kapitālsabiedrības kapitāla daļas vai akcijas nav atsavināmas. Lēmumā par publiskas personas līdzdalības saglabāšanu ietver arī vispārējo stratēģisko mērķi. Atbilstoši Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 17.panta pirmajai daļai Latvijas gaisa satiksmi un tās akcijas nedrīkst privatizēt vai atsavināt. Latvijas gaisa satiksmes valsts kapitāla daļu turētājs ir Satiksmes ministrija. Saskaņā ar Likuma 58.pantu publiskotais Latvijas gaisa satiksmes vispārīgais stratēģiskais mērķis ir “nodrošināt aeronavigācijas pakalpojumu drošību un gaisa satiksmes vadības drošības starptautisko un valsts standartu prasības, uzturēt optimālu gaisa telpas kapacitāti, rast iespēju visiem gaisa telpas lietotājiem veikt savus lidojumus efektīvi, vienlaikus izpildot gan militāro, gan civilo operatoru prasības”. Vispārējais stratēģiskais mērķis līdz šim ir ietverts apstiprinātajā ”VAS “Latvijas gaisa satiksme” vidēja termiņa darbības stratēģijā 2020. – 2024. gadam” un publiskots gan Satiksmes ministrijas, gan Latvijas gaisa satiksmes tīmekļa vietnēs.Ņemot vērā COVID – 19 būtisko ietekmi uz aviācijas nozari, Latvijas gaisa satiksme izstrādā grozījumus apstiprinātajā |”VAS “Latvijas gaisa satiksme” vidēja termiņa darbības stratēģijā 2020. – 2024. gadam”. Vienlaikus ar to ir konstatēts, ka ir nepieciešams redakcionāli precizēt vispārējo stratēģisko mērķis, lai nodrošinātu tā viennozīmīgu izpratni un precizētu izmantoto terminoloģiju. Tādējādi ir nepieciešams noteikt vispārējo stratēģisko mērķi, lai Latvijas gaisa satiksme varētu to ietvert aktualizētajā vidējā termiņa darbības stratēģijā. |
|   | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijas gaisa satiksme ir valsts kapitālsabiedrība, kuras 100% kapitāla daļas pieder valstij Satiksmes ministrijas personā. Latvijas gaisa satiksme ir reģistrēta komercreģistrā ar reģistrācijas numuru 40003038621, juridiskā adrese Muzeju iela 3, Lidosta “Rīga”, Mārupes novads, LV-1053.Latvijas gaisa satiksmeLatvijas gaisa satiksme savu darbību īsteno valstij stratēģiski svarīgā nozarē, darbojoties transporta nozares aviācijas apakšnozarē un sniedz pakalpojumus, kas ir būtiski nozares politikas īstenošanai. Kapitālsabiedrības darbības noteicošais mērķis nav peļņas gūšana, bet efektīvas darbības nodrošināšana atbilstoši starptautisko institūciju prasībām un noteiktajam regulējumam.Latvijas Nacionālais attīstības plāns 2021.-2027.gadam (turpmāk – NAP) paredz rīcības virzienu, lai uzlabotu starptautisko savienojamību, tajā skaitā, tālāk attīstot starptautisko Lidostu “Rīga” un vienlaikus paaugstinot tranzīta pakalpojumu konkurētspēju un jaunu tirgu apguvi, veidojot Rīgu par nozīmīgu un modernu multimodālu transporta mezglu, tai skaitā uzlabojot infrastruktūru, tādējādi palielinot Eiropas vienotā transporta tīkla produktivitāti un sekmējot vides mērķu ievērošanu. Arī Transporta attīstības pamatnostādņu 2021.-2027.gadam projektā ietverti minētie uzdevumi.Satiksmes ministrija ir noteikusi mērķi uzturēt un attīstīt ekonomiski efektīvu gaisa transporta sistēmu, kas sniedz drošus, kvalitatīvus un pieejamus gaisa satiksmes pakalpojumus sabiedrībai. Ar dinamisku gaisa transporta sistēmas izveidi nodrošināt ieguldījumu Latvijas tautsaimniecībā un padarīt Rīgu par gaisa satiksmes centru tiešajiem un tranzīta pasažieriem, vienlaicīgi veicot pasākumus, lai mazinātu nozares uzņēmumu darbības ietekmi uz vidi.Lai to sasniegtu, nozares ministrija noteikusi, ka jānodrošina:- efektīva gaisa transporta sistēmas pārvaldība un regulējums, uz attīstību vērsta gaisa transporta politika;- starptautiskajos tiesību aktos noteiktajiem drošības un tehniskajiem standartiem atbilstoša infrastruktūra, kas spēj nodrošināt esošo un paredzamo gaisa pārvadājumu apjomu;- efektīvs vietējais gaisa pārvadātājs, kas spēj nodrošināt ne tikai tiešos lidojumus, bet arī būtisku tranzīta plūsmu lidostā “Rīga”;- reģionālo lidostu infrastruktūras modernizācija, lai radītu priekšnoteikumus regulāru lidojumu veikšanai no tām un nodrošinātu reģionu savienojamību.Satiksmes ministrijas izvirzītās prioritātes, lai veicinātu aviācijas nozares attīstību līdz 2027.gadam, cita starpā nosaka, ka nepieciešams:• Palielināt Rīgas kā nozīmīga Eiropas līmeņa gaisa satiksmes centra ietekmi, turpinot attīstīt starptautiskās lidostas “Rīga” infrastruktūru, paplašināt lidojumu maršrutu tīklu, veicinot tranzīta pasažieru plūsmas pieaugumu un veicinot pievilcīgu cenu politiku.• Palielināt lidostas “Rīga” termināļa un lidlauka kapacitāti, lai nodrošinātu plānotā pieaugošā pasažieru skaita apkalpošanu.• Nodrošināt jauna gaisa satiksmes vadības torņa būvniecību.• Turpināt VAS „Latvijas gaisa satiksme” līdzdalību Eiropas Savienības programmā „Kopējās Eiropas debesis”, ieviešot jaunas, lidojumu drošību paaugstinošas tehnoloģijas.• Veicināt reģionālo lidostu attīstību.• Koordinēt aviācijas infrastruktūras objektu un gaisa pārvadātāju attīstības plānus, lai nodrošinātu gaisa transporta politikas nosprausto mērķu realizāciju.• Koordinēt civilās un militārās aviācijas sadarbību.Ņemot vērā valsts politikas plānošanas dokumentus un Satiksmes ministrijas noteiktos mērķus un sagaidāmos rezultātus, kā arī COVID – 19 būtisko ietekmi uz Latvijas gaisa satiksmes saimniecisko darbību, Latvijas gaisa satiksme izstrādā vidēja termiņa stratēģijas 2020.-2024.gadam grozījumus. Valsts līdzdalība un valsts līdzdalības pārvērtēšana Latvijas gaisa satiksmē un vispārējā stratēģiskā mērķa noteikšana.Saskaņā ar Likuma 7.panta pirmo daļu publiskai personai ir pienākums ne retāk kā reizi piecos gados pārvērtēt katru tās tiešo līdzdalību kapitālsabiedrībā un atbilstību Likuma 4.panta nosacījumiem. Šo prasību nepiemēro, ja likumā ir noteikts, ka attiecīgās kapitālsabiedrības kapitāla daļas vai akcijas nav atsavināmas.Ņemot vērā, ka Latvijas gaisa satiksmes akcijas saskaņā ar Valsts un pašvaldību īpašuma privatizācijas un privatizācijas sertifikātu pabeigšanas likuma 17.panta pirmo daļu nedrīkst privatizēt vai atsavināt, publiskai personai nav jāveic tās tiešās līdzdalības kapitālsabiedrībā un atbilstības Likuma 4.panta nosacījumiem izvērtēšana.Ņemot vērā valsts plānošanas dokumentos noteiktos mērķus aviācijas nozarei un Latvijas gaisa satiksmei un pamatojoties uz Publiskas personas kapitāla daļu un kapitālsabiedrību pārvaldības likuma 1.panta pirmās daļas 18.punktu, Latvijas gaisa satiksmes vispārējais stratēģiskais mērķis ir nosakāms šāds: nodrošināt aeronavigācijas pakalpojumus, to drošumu atbilstoši starptautisko un nacionālo standartu prasībām, uzturēt optimālu kontrolējamās gaisa telpas kapacitāti, attīstīt aeronavigācijas pakalpojumus un to infrastruktūru, nodrošināt vienības maksas, izmaksu un pakalpojumu kvalitātes sabalansētību, tādējādi sekmējot konkurētspēju, kā arī dot iespēju visiem gaisa telpas lietotājiem veikt savus lidojumus efektīvi, vienlaikus izpildot gan militāro, gan civilo operatoru prasības. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija un Latvijas gaisa satiksme |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Latvijas gaisa satiksmes pakalpojumu saņēmēji. |
| 2. | Tiesiskā regulējuma ietekme uz tautsaimniecību un administratīvo slogu | Projekts neatstāj ietekmi uz tautsaimniecību, jo nemaina esošo Latvijas gaisa satiksmes pakalpojumu struktūru. MK rīkojums arī neatstās papildu ietekmi uz administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Atbildīgā institūcijas: Latvijas gaisa satiksme un Satiksmes ministrija kā kapitālsabiedrības akciju turētāja un aviācijas politikas veidotāja. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Satiksmes ministrs T.Linkaits

Vīza:

valsts sekretāre I.Stepanova